42.		Žiadosť o vydanie potvrdenia o zamestnaní (§ 75 ods. 2 ZP)
Ján Hladký, Stodolova ul. č. 2, 010 01 Žilina
							ABC, s.r.o.
V Žiline 5. 6. 2022 						Ružová ul. č. 10, 010 01 Žilina
Vec:	Žiadosť o vydanie potvrdenia o zamestnaní
Dňa 31. 5. 2022 som s Vami rozviazal pracovný pomer dohodou s prísľubom, že si dňa 1. 6. 2022 mám prevziať potvrdenie o zamestnaní.. Hoci som v uvedený deň prišiel na personálne oddelenie, žiadne potvrdenie som neobdržal.
Preto Vás touto cestou upozorňujem, že podľa § 75 ods. 2 Zákonníka práce ste povinní vydať mi potvrdenie o zamestnaní so všetkými údajmi uvedenými v tomto ustanovení.
Pokiaľ mi žiadané potvrdenie nedoručíte najneskôr do 10. 6. 2022, budem nútený domáhať sa svojich práv súdnou cestou.
Ján Hladký
Poznámka
V súvislosti so skončením pracovného pomeru zamestnanca má jeho zamestnávateľ určenú povinnosť vydať zamestnancovi potvrdenie o zamestnaní. Podrobné rozvedenie údajov, ktoré majú byť v potvrdení o zamestnaní uvedené, sú obsiahnuté v § 75 ods. 2 Zákonníka práce. Iné informácie je zamestnávateľ oprávnený o zamestnancovi podávať len s jeho súhlasom.